# Baranyi Pál

### A Wikipédiából, a szabad lexikonból.

Baranyi Pál (Jászberény, 1657. január 25. – Nagyszombat, 1719. december 8.) jezsuita prédikátor

## [szerkesztés] Élete

A jezsuita rendbe lépett Gyöngyösön 1674-ben. Végezvén tanulását, világi ruhába öltözködve hatolt be Erdélybe és Barany László névvel Kolozsvárott a gimnáziumban négy évig tanított. Öt év elteltével ismét visszament Erdélybe s ott 13 évig hirdette a katholikus hitet. A románok egy részét megnyerte a katolikus egyháznak. Visszatérve Magyarországra, Pesten öt évig hitszónok és az ottani rendház főnöke volt; majd Nagyszombatba rendelteték, ahol nyolc évig volt az ottani rendház főnöke s magyar hitszónok. Működése közben érte őt a halál.

## [szerkesztés] Munkái

1. Viaticum spirituale peregrinantis animae ad coelestem patriam. Claudiopoli, 1690. és 1695. (Névtelenűl.)

2. A Szent Irás summája... más több a Sz. Iráshoz tartozandó emlékezetes dolgokkal együtt... Kolozsvár. 1695. (Névtelenül. Sándor István tévesen állítja e könyv szerzőjének Szőnyi Nagy Istvánt.)

3. Lelki paradicsom. H. n., 1700. (Névtelenül. 2. kiadása Nagyszombat, 1720.)

4. Catechismus valachicus. Albae Juliae, 1702. (Rumén nyelven cyrill betűkkel.)

5. Raphael archangelus peregrinantium de terris fidus Achates et custos animae. Tyrnaviae, 1702. és 1708. (Magyarúl?)

6. Imago vitae et mortis. Az életnek és halálnak képe. Avagy halotti prédikácziók. Nagyszombat, 1712. és 1719. Két rész.

7. A szentek lajstroma, azaz minden napra rendeltetett elmélkedések. Jean-Etienne Grosez franczia művének latin mása után ford. U. ott, 1713. (2. kiadás. U. ott, 1723. Egerben 1771-ben újra kinyomatott.)

Vasárnapi prédikációit kéziratban hagyta maga után.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../b/a/r/Baranyi_P%C3%A1l_0b6e.html"

Kategóriák: Magyar katolikus egyházi személyek | Jezsuita szerzetesek

##### Views

- Szócikk
- Vitalap
- Aktuális változat

##### Keresés